રાજ્યના નાયબ મુખ્યમંત્રી નીતિન પટેલે આજે પત્રકારોને જણાવ્યું હતું કે, કોંગ્રેસના નેતા શક્તિસિંહ ગોહિલ દ્વારા ગુજરાતના સીએમ સામે કોર્ટમાં જવાની વાત તદ્દન અયોગ્ય અને બેબુનિયાદ છે. વાસ્તવમાં લખનૌમાં મુખ્યમંત્રી વિજય રૂપાણીએ બિહારના સહપ્રભારી અલ્પેશ ઠાકોર વિષે કહેલી વાતમાં શક્તિસિંહે બંધ બેસતી પાઘડી પહેરી લેવાની જરૂર નથી. તેમણે કહ્યું કે, શક્તિસિંહ ગોહિલે કોઈ આધાર-પુરાવા આપવાના બદલે સાચી કે વ્યાજબી વાત કરી નથી, પરંતુ ગુજરાતમાં પરપ્રાંતીયો ઉપર હુમલા કરનાર કોણ હતા. તે આખું ગુજરાત અને હવે દેશ જાણી ગયો છે.